קין - ז´וזה סאראמאגו | רשת צומת ספרים
"תולדות האדם הן תולדות אי-ההבנות עם אלוהים, הוא אינו מבין אותנו, ואנחנו איננו מבינים אותו".
כמעט שני עשורים לאחר ´הבשורה על-פי ישו´ חוזר סאראמאגו – חתן פרס נובל לספרות וגדול סופרי אירופה במחצית השנייה של המאה העשרים – להקדיש רומאן שלם ליריבו הוותיק אלוהים, והפעם זה אלוהים של "הברית הישנה".
אף שקין ואלוהים "עודם מתווכחים", כנראה עד עצם היום הזה, "הסיפור נגמר, לא יהיה עוד מה לספר". בשבע המלים הללו סיים סאראמאגו את הרומאן האחרון שלו, וכעבור חודשים לא רבים, ביוני 2010, נפטר. ´קין´ שלו, סאטירה חריפה ומשעשעת על ידו של אלוהים בעולם, מיטיב להשתחל דרך הסדקים והסתירות של הסיפור התנ"כי כדי לשוב ולהוכיח שאלוהים אינו יכול לשאת מראה של אדם מאושר.
אלוהים, השותף-לדבר-עבֵרה של קין ברצח הבל, העניק לו, מתוך הכרה באשמתו-שלו, הגנת נצח על חייו, אך הפך אותו לנע-ונד בארץ, לגיבור הפיקרסקי הראשון. אולם קין של סאראמאגו לא רק נסחף ממקום למקום, ומסביבה חברתית אחת לאחרת, בקצב עלילה רב תהפוכות, אלא הוא גם פיקָרו הנודד בזמן וחוֹוה הרבה סוגי הווה. פריווילגיה זו, אולי עונש, אינה מעלל של כוחו של אלוהים, אלא מפעלו של "כוח אחר שיש ביקום" – מן-הסתם כוחו של סופר כמו סאראמאגו, היוצא בספר זה לקרב הגדול הסופי של חייו, שבו דומה שהוא הופך לכפילו של קין.
קין יהיה נוכח בעקידת יצחק, במהפכת סדום ועמורה, במדבר עם משה, ביריחו כעוזר לווטרינר חמורים בצבא יהושע; הוא יהיה פועל אצל איוב, נוסע בתיבת-נוח וכו´. תחבולתו העיקרית של הרומאן היא היצמדותו בעמודים רבים לפרפראזה מדויקת של הטקסט התנ"כי, משפט אחר משפט, והטקסט הזה זוכה במפתיע להזרה והופך לקומדיה ארסית.
אבל סאראמאגו הסונֵט מפַנה שוב ושוב את מקומו בספר לסאראמאגו המסתכל, בעל הדמיון והכושר התיאורי המדהימים, הכותב סצנות בכישרון ובהומור נדירים. כגון הסצנה של הילד הרך קין המביט בצמיחתו של שתיל; או דמותו של החמור – דמות מרכזית – שצריך לדעת לפרש את תנועות אוזניו שהן מעין איתות טלגרף בדגלים שהטבע חנן אותו בהם.
ייקח לקין זמן להבין למה הוא חי. מצופה פאסיבי במאורעות היסטוריים הוא יהפוך לאיש חופשי, בטוח בעצמו, המתייצב נגד אלוהים כשווה מול שווה ומסכל את הפרויקט הגדול שלו.
אלסקה 1920: ‬מקום‭ ‬אכזרי‭ ‬להקים‭ ‬בו‭ ‬משק, ‬במיוחד‭ ‬עבור‭ ‬ג´‬ק‭ ‬ומייבל‭, ‬שזה‭ ‬עתה‭ ‬הגיעו‭ ‬לשם
בְּדַרְכָּהּ‭ ‬עַל‭ ‬לוּחַ‭ ‬הַשַּׁחְמָט‭ ‬עוֹבֶרֶת‭ ‬אַלִיס‭ ‬חֲוָיוֹת‭ ‬מַצְחִיקוֹת‭ ‬וּפוֹגֶשֶׁת‭ ‬יְצוּרִים‭ ‬מְשֻׁנִּים‭ ‬לֹא‭ ‬פָּחוֹת‭ ‬מֵאֵלֶּה‭ ‬שֶׁפָּגְשָׁה‭ ‬בְּאֶרֶץ‭ ‬הַפְּלָאוֹת.
תינוק נולד באחוזה כפרית בסין. השנה היא 1875 ורוחות המסורת עדיין שולטות בקשיחות במרחבי שדות האורז. אמו של התינוק אינה זכאית לקרוא לו בשם. כל החלטה עתידית לגבי המשך דרכו בחיים תיפול בטרקלין המרכזי, משם שולט אדון צ´אי הזקן באדמות כפר פריחת השזיף שירש מאבותיו. אדון צ´אי מנהיג ביד רמה ואכזרית את המשפחה המורחבת על משרתיה ואת תושבי הכפר העמלים בשדותיו.